Приложение №9-1 

СПОРАЗУМЕНИЕ

към договор № 2
между ТД "Държавен резерв" гр.Варна и „М. И. Г.” ООД,

представлявано от Петър Петров
за осигуряване на безопасността и здравето на персонала при работа

1.	ОБЩИ ПОЛОЖЕНИЯ 

1.1.	Споразумението е изготвено на основание Чл. 18 от Закона за здравословни и безопасни условия на труд и е неразделна част от договора между ВЪЗЛОЖИТЕЛЯ и ИЗПЪЛНИТЕЛЯ при осъществяване на съвместни дейности в базите на ВЪЗЛОЖИТЕЛЯ. 
С него се определят взаимодействията и отговорностите по осигуряване на безопасни и здравословни условия на труд, взаимно информиране за рисковете при работа и координиране на дейностите за предпазване на работещите от тези рискове. 

1.2.	При изготвянето на СПОРАЗУМЕНИЕТО са взети предвид изискванията на: 

•	Закона за здравословни и безопасни условия на труд. 
•	Наредба №7 от 1999 г. на МТСП и МЗ за минималните изисквания за здравословни и безопасни условия на труд на работните места и при ползване на работното оборудване. 
•	Наредба № РД-07-2 от 16.12.2009 г. на МТСП за условията и реда за провеждането на периодично обучение и инструктаж на работниците и служителите по правилата за осигуряване на здравословни и безопасни условия на труд. 

•	Други нормативни документи, приложими за специфичните условия и дейности, осъществявани в базите на ВЪЗЛОЖИТЕЛЯ. 

1.3.	При извършване на всички видове работи и дейности по договора нормативните документи по безопасност и здраве при работа са еднакво задължителни за страните по него. 

2. ВЗАИМОДЕЙСТВИЯ МЕЖДУ ВЪЗЛОЖИТЕЛЯ И ИЗПЪЛНИТЕЛЯ

2.1.	ВЪЗЛОЖИТЕЛЯТ И ИЗПЪЛНИТЕЛЯТ се информират взаимно за рисковете при работа и предприетите мерки за тяхното предотвратяване, намаляване или ограничаване. 

2.2.	ВЪЗЛОЖИТЕЛЯТ и ИЗПЪЛНИТЕЛЯТ се информират взаимно при промяна на условията на труд и за обстоятелства, които изискват допълнителни мерки за осигуряване на ЗБУТ на работещите. 
2.3.	ВЪЗЛОЖИТЕЛЯТ и ИЗПЪЛНИТЕЛЯТ определят длъжностни лица, 

отговорни за взаимодействията им във връзка с осигуряването на безопасността и здравето при работа.

2.4. ВЪЗЛОЖИТЕЛЯТ и ИЗПЪЛНИТЕЛЯТ организират взаимодействията между Комитетите/ Групите по условия на труд при решаване на проблеми от общ характер, свързани със здравето и безопасността на работещите.

2.5. При възникнали инциденти ВЪЗЛОЖИТЕЛЯТ и ИЗПЪЛНИТЕЛЯТ координират действията си, при което ИЗПЪЛНИТЕЛЯТ има право да ползва средствата и ресурсите на ВЪЗЛОЖИТЕЛЯ, предвидени за такива ситуации.

2.6. ИЗПЪЛНИТЕЛЯТ и ВЪЗЛОЖИТЕЛЯТ си сътрудничат при разследване на причините за инциденти и подписват двустранен протокол, а при трудова злополука и акта на Работодателя на пострадалия.

3. ПРАВА И ЗАДЪЛЖЕНИЯ НА СТРАНИТЕ

ВЪЗЛОЖИТЕЛ

3.1.	ВЪЗЛОЖИТЕЛЯТ определя лице за координиране на дейностите с ИЗПЪЛНИТЕЛЯ, вкл. по осигуряване на здравето и безопасността на работниците и служителите. 

3.2.	ВЪЗЛОЖИТЕЛЯТ предава на ИЗПЪЛНИТЕЛЯ информация за: 

•	условията на труд - факторите на работната среда и трудовия процес, използвани материали и опасни вещества, процеси и оборудване, съществуващите опасности и рискове за здравето, тяхното непосредствено и последващо въздействие. 
•	необходимите лични предпазни средства (ЛПС) и специално работно облекло (СРО). 
•	Правилата за вътрешния трудов ред 
•	общите правила за безопасност и здраве в Агенцията и съответната база. 

•	контролно-пропускателния режим, маршрутите за движение, транспортни средства. 
•	режима и местата за хранене и почивка. 
•	други. 
Правилата и изискванията са задължителни за работещите на ИЗПЪЛНИТЕЛЯ.

3.3.	ВЪЗЛОЖИТЕЛЯТ се задължава да предаде или посочи на ИЗПЪЛНИТЕЛЯ: 

•	определените работни площадки, местата за товаро-разтоварни работи и местата за съхранение на материали, съоръжения, машини и за събиране на отпадъците. 
•	санитарно-битовите помещения за работещите. 
•	инструкциите за безопасна работа с предоставеното оборудване. 

•	обозначенията със знаци и сигнали на рисковите места. 
•	данни за факторите на работната среда. 

3.4.	ВЪЗЛОЖИТЕЛЯТ е задължен да предостави на ИЗПЪЛНИТЕЛЯ: 

•	необходимата конструктивна и техническа документация (при изпълнение на ремонтни и възстановителни работи), ако това е договорено. 
•	изправно и обезопасено работно оборудване (специализирани подемно-транспортни средства и др.), за което са се уговорили. 

•	необходимото захранване с електроенергия, вода и др. 
3.5.	Преди започване на работа на обекта ВЪЗЛОЖИТЕЛЯТ провежда на 

персонала на ИЗПЪЛНИТЕЛЯ начален инструктаж, а при необходимост и инструктаж на работното място.

3.6. ВЪЗЛОЖИТЕЛЯТ запознава ИЗПЪЛНИТЕЛЯ с Плана за предотвратяване и ликвидиране на аварии и необходимите общи действия при кризисни ситуации.
3.7. ВЪЗЛОЖИТЕЛЯТ има право да контролира изпълнението на задълженията по ЗБУТ от ИЗПЪЛНИТЕЛЯ, в т.ч.
•	Наличието и ползването на необходимите ЛПС; 
•	Поддържането в безопасно състояние на работното оборудване, вкл. средствата за колективна защита; 
•	Поддържането на съоръженията с повишена опасност и воденето на необходимата документация за тях;

•	Спазването на правилата и инструкциите за безопасна работа. Контролът се осъществява с честота в зависимост от установените 
рискове.
ВЪЗЛОЖИТЕЛЯТ може да поиска от ИЗПЪЛНИТЕЛЯ да отстрани от обекта работещи, които нарушават правилата за безопасност и здраве при работа.

3.8. ВЪЗЛОЖИТЕЛЯТ може да преустанови работата на ИЗПЪЛНИТЕЛЯ в случаи на грубо или системно нарушаване на правилата за безопасност при работа, до отстраняване на несъответствията.

3.9. ВЪЗЛОЖИТЕЛЯТ, чрез свои представители, участва при проверки на контролните органи на дейности на ИЗПЪЛНИТЕЛЯ, извършвани на площадката.

ИЗПЪЛНИТЕЛ

3.11. С подписването на това споразумение ИЗПЪЛНИТЕЛЯТ декларира пред ВЪЗЛОЖИТЕЛЯ, че:

•	има оценки на риска за дейностите, които изпълнява (ще изпълнява) на площадката. 
•	разполага с правоспособен и квалифициран персонал. 
•	притежава и ще представи необходимите документи, когато се изисква лиценз или разрешително за дейността. 
•	персоналът, който ще работи на обекта няма медицински противопоказания за извършваните от него дейности и условията на труд. 

•	има установен ред и са определени видовете инструктажи, обхватът и тематиката им, както и лицата които ги провеждат. 
•	притежава необходимите инструкции/правила за безопасна работа за дейността, която ще извършва. 
•	разполага с необходимите ЛПС и работно облекло за съответните дейности. 

•	има изготвени длъжностни характеристики за задълженията на отговорните лица и работещите но спазване на правилата за безопасност и здраве при работа. 

3.12.	При сключване на договора ИЗПЪЛНИТЕЛЯТ предоставя: 

•	списък на лицата, които ще работят по договора и техниката, която се използва. 
•	разрешителните на персонала за извършване на дейността, ако такива се изискват от нормативни документи. 

3.13. ИЗПЪЛНИТЕЛЯТ се задължава да осигури на своя персонал всички необходими лични предпазни средства, средства за защита и специално работно облекло, изискващи се за изпълнение на договорените дейности, както и ползването им по предназначение при работа на обекта.

З.14. Отговорността за подготовката и квалификацията на персонала му по правилата за безопасност при работа е на ИЗПЪЛНИТЕЛЯ. Той организира обучението и инструктажите на своите работещи, които ще изпълняват договорената работа.

3.15. Персоналът на ИЗПЪЛНИТЕЛЯ носи отговорност за спазване на правилата за безопасност при работа и изискванията на вътрешните документи - по ЗБУТ, установени от ВЪЗЛОЖИТЕЛЯ.
3.	16. ИЗПЪЛНИТЕЛЯТ има и следните основни задължения: 
•	да съхранява и опазва имуществото на ВЪЗЛОЖИТЕЛЯ; 

•	да поддържа ред и чистота на работните места, на които осъществява дейността си; 

•	да уведомява писмено ВЪЗЛОЖИТЕЛЯ за санкциониране на лица, нарушители на изискванията по безопасността на труда и да 

информира своевременно ВЪЗЛОЖИТЕЛЯ за проблеми и пречки за изпълнение на задълженията по ЗБУТ.
3.17. При възникване на инцидент (авария, пожар, злополука и др. или опасност от възникването им) ИЗПЪЛНИТЕЛЯТ незабавно информира ВЪЗЛОЖИТЕЛЯ и предприема действия за оказване на първа долекарска помощ на пострадалите и опазване на лицата, работещи и пребиваващи на обекта и на повереното му имущество и съвместно с ВЪЗЛОЖИТЕЛЯ участва в разследване за установяване на причините на инцидента.

ВЪЗЛОЖИТЕЛ:	ИЗПЪЛНИТЕЛ:	

Директор ТД ДР Варна: …………………	Управител: …………………………
                                            (Огнян Иванов)	                        (....................................)

Началник отдел ФДАПО: ..................................

(Огнян Димитров)

Съгласувал:
Началник отдел ФДАПО: ..................................

                                               (Огнян Димитров)